पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश सरकार ने किसानों को बड़ी राहत दी है। खरीफ सीजन 2020 के अल्पकालीन ऋण जमा करने की तिथि 30 अप्रैल से बढ़ाकर 31 मई 2021 कर दी है। इससे खरगोन-बड़वानी जिले के 30 हजार किसानों को फायदा होगा। नए आदेश के तहत जिला सहकारी बैंक से फसल ऋण लेने वाले किसानों को ऋण की बकाया राशि अदा करने के लिए एक माह का समय दिया गया है।
इससे पहले फसल ऋण जमा करने की आखिरी तारीख 30 अप्रैल थी। खरगोन-बड़वानी जिले के 30 हजार किसान ओवरड्यू हो रहे थे। बकाया ऋण जमा करने की तिथि नहीं बढ़ती तो उन्हें 14 फीसदी ब्याज चुकाना पड़ता। जिला सहकारी बैंक के अनुसार दोनों जिले के 1 लाख 66 हजार किसानों को खरीफ सीजन में 1385 करोड़ रुपए ऋण बांटा गया था। इसमें से 1 लाख 36 हजार किसानों ने ऋण के 1145 करोड़ रुपए जमा कर दिए थे। 30 हजार किसानों से 240 करोड़ रुपए वसूली बाकी थी। रबी सीजन के लिए दिए गए ऋण को जमा करने की तिथि 15 जून है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn